RAZPIS ZA MOBILNOST ŠTUDENTOV Z NAMENOM

**PRAKTIČNEGA USPOSABLJANJA**

V OKVIRU PROGRAMA ERASMUS+

**v študijskem letu 2016/2017**

*Rok za prijavo:* ***do 1.11.2016 oz. do zapolnitve mest***

*Razpisna dokumentacija: Razpis*

*Prijavni obrazec*

*Naslov za prijavo: Almina Duraković, mag.diz.*

*Fakulteta za dizajn, Prevale 10, SI – 1236 Trzin*

*Pisarna za mednarodno in raziskovalno dejavnost*

*Kontaktna oseba:* [*almina.durakovic@fd.si*](mailto:almina.durakovic@fd.si)*, 059 23 5011*

*Študentje, ki bi se radi prijavili za* ***Erasmus+ študijsko prakso*** *v študijskem letu 2016/2017*

***morajo oddati***

***PRIJAVNICO, PORTFOLIO, MOTIVACIJSKO PISMO in ŽIVLJENJEPIS ([Europass CV](http://www.europass.si/dokumenti_europass/europass_zivljenjepis.aspx))***

***do vključno 1. novembra 2016 oz. do zapolnitve mest.***

***Zahtevano dokumentacijo posredujte v Pisarno za mednarodno in raziskovalno dejavnost FD, ge. Almini Duraković.***

**Pogoji za prijavo na razpis:**

1. Na razpis se lahko prijavi študent, ki ima v celotnem času praktičnega usposabljanja v tujini aktiven status študenta FD z izjemo diplomantov, ki se prijavijo v zadnjem letniku študija in opravijo praktično usposabljanje po končanem študiju, vendar ne kasneje kot v enem letu po diplomi.

2.Študent lahko v tujini biva od najmanj 2 do največ 12 mesecev na vsaki stopnji študija (dodiplomskem in magistrskem študiju).

3. Študent mora pred odhodom v tujino poskrbeti za pogodbo o namestitvi in pripadajoči dogovor o usposabljanju (*Training* *Agreement* in *Quality* *Commitment*).

**Dodatni razpisni pogoji** Fakultete za dizajn za Erasmus+ študijsko izmenjavo z namenom praktičnega usposabljanja so:

* portfolio študenta/ke,
* aktivna udeležba pri študijskem procesu,
* znanje tujega jezika,
* urejene finančne obveznosti do FD,
* **vzpostavljen kontakt z institucijo gostiteljico oz. podjetjem, kjer bo študent opravljal prakso**,
* prednost imajo študentje višjih letnikov in študentje tutorji.

Opravljene študijske prakse v tujini, bodo priznane na matični inštituciji (10 ects) in vpisane v prilogo k diplomi.

**Študenti, ki so do leta 2015-16 del študijskih obveznosti opravili v tujini v okviru programa VŽU, vendar ne celih 12 mesecev, se lahko prijavijo na ta razpis. Skupni seštevek že opravljenega študija in praktičnega usposabljanja ter zaprošenega, ne sme presegati 12 mesecev na posamezno stopnjo študija.**

Za razliko od Erasmus+ študijskih izmenjav, kjer imamo že vzpostavljene povezave in podpisane pogodbe z institucijami, si morajo študentje za opravljanje Erasmus+ študijske prakse sami poiskati organizacijo/institucijo gostiteljico. Ponudimo vam lahko pomoč pri iskanju – obrnite se na Pisarno za mednarodno in raziskovalno dejavnost, ga. Almina Duraković.

***Nepopolnih prijav in prijav oddanih po roku, ne bomo sprejemali!***

Priloge k razpisu:

Prijavnica

Podrobnejše informacije o razpisu – praktično usposabljanje

# PRIJAVA za Erasmus+ mobilnost v letu 2016/2017

# PRAKSA

**Ime in priimek:**

**Datum rojstva:**

**Državljanstvo:**

**Naslov stalnega prebivališča:**

**Naslov za obveščanje:**

(če je drugačen od stalnega prebivališča)

**Telefon**:

**E-pošta:**

**Smer študija:**

**Način študija (obkroži):** redniizredni

**Letnik študija v času izmenjave (obkroži):** 2. letnik, 3. letnik, absolvent

**Institucija gostiteljica oz. podjetje, država:**

**Znanje tujih jezikov:**

**Na mobilnost v okviru Erasmus+ programa grem:**

prvič drugič

Če je odgovor *drugič* navedite državo in obdobje trajanja mobilnosti:

Država: \_\_\_\_\_\_\_\_\_\_\_\_\_\_\_\_\_\_\_\_\_\_

Trajanje: \_\_\_\_\_\_\_\_\_\_\_\_\_\_\_\_\_\_\_\_\_

Datum: Podpis študenta:

**PODROBNEJŠE INFORMACIJE O**

**RAZPISU**

**ZA MOBILNOST ŠTUDENTOV Z NAMENOM PRAKTIČNEGA USPOSABLJANJA V OKVIRU PROGRAMA ERASMUS+**

**v študijskem letu 2016/2017**

**1. NAZIV IN SEDEŽ IZVAJALCA JAVNEGA RAZPISA**

Izvajalec razpisa je Fakulteta za dizajn, samostojni visokošolski zavod, pridružena članica Univerze na Primorskem, s sedežem Prevale 10, 1236 Trzin (v nadaljevanju FD).

**2. NAMEN IN CILJ JAVNEGA RAZPISA**

Program Erasmus+ je nov program, ki podpira aktivnosti na področju izobraževanja, usposabljanja, mladih in športa v vseh sektorjih vseživljenjskega učenja (šolsko izobraževanje, visoko šolstvo, nadaljnje izobraževanje, aktivnosti mladih itd.).

Ta razpis za zbiranje predlogov se nanaša na ključni ukrep 1 (KU1), učna mobilnost posameznikov.

Program študentu omogoča, da v okviru svojega študija ali v obdobju 12 mesecev po diplomi opravi praktično usposabljanje v podjetju ali podobni organizaciji v eni izmed držav, ki sodelujejo v programu ERASMUS+. Obdobje praktičnega usposabljanja je omejeno od najmanj 2 do največ 12 mesecev na vsaki stopnji študija. To je na dodiplomskem in magistrskem študiju. Na usposabljanje gre lahko že v prvem letniku.

Študenti, ki so do leta 2015-16 praktično usposabljanje v tujini opravili v okviru programa VŽU, vendar ne celih 12 mesecev, se lahko prijavijo na ta razpis. Skupni seštevek že opravljenega usposabljanja ter zaprošenega ne sme presegati 12 mesecev na posamezno stopnjo študija.

**Cilji tovrstne mobilnosti so:**

* izboljšanje učnih kompetenc
* povečanje zaposljivosti in možnosti zaposlitve
* povečanje iniciativnosti in podjetništva
* povečanje samozavesti in samospoštovanja
* izboljšanje jezikovnih sposobnosti
* povečanje medkulturne zavesti
* aktivnejše sodelovanje v družbi
* boljše poznavanje EU projektov in EU vrednot
* povečanje motiviranosti za nadaljnje izobraževanje( formalno in neformalno) in usposabljanje po opravljeni mobilnosti

**Praktično usposabljanje v tujini v okviru programa ERASMUS+ mora biti vsebinsko povezano s področjem študija študenta. Za to jamčita mentor ali Erasmus+ koordinator in delodajalec, ki podpišejo dokument DOGOVOR O USPOSABLJANJU.**

Sodelujoče države so članice Evropske unije, Islandija, Liechtenstein, Norveška, Švica, Makedonija in Turčija.

Na razpis je možno prijaviti mobilnosti z namenom praktičnega usposabljanja v tujini, ki bodo izvedene od 1. julija 2016 do najkasneje 31. oktobra 2017.

Praktično usposabljanje v tujini lahko traja najmanj 2 meseca in največ 12 mesecev . Erasmus+ + finančna pomoč se omeji glede na razpoložljiva sredstva.

**3. POGOJI ZA KANDIDIRANJE NA JAVNEM RAZPISU TER VSEBINA IN PRIPRAVA VLOGE**

**3.1. Pogoji za kandidiranje za prijavitelje**

Na razpis se lahko prijavi študent, ki ima v celotnem času praktičnega usposabljanja v tujini aktiven status študenta na FD **z izjemo diplomantov, ki se prijavijo v zadnjem letniku študija in opravijo praktično usposabljanje po končanem študiju, vendar ne kasneje kot v enem letu po diplomi.**

Na razpis se ne morejo prijaviti študenti, ki imajo neporavnane finančne obveznosti do FD.

**3.2. Vsebina in priprava vloge**

Za prijavo na javni razpis mora prijavitelj predložiti popolno vlogo, ki vsebuje naslednje izpolnjene in podpisane obrazce:

* PRIJAVNICO,
* PORTFOLIO,
* MOTIVACIJSKO PISMO (ena do dve strani),
* ŽIVLJENJEPIS (europass CV).

**3.3. Iskanje podjetij in organizacij**

**Organizacije gostiteljice** praktičnega usposabljanja so lahko:

* javno ali zasebno,malo, srednje ali veliko podjetje ( vključno s socialnimi podjetji, javni organi na lokalni, regionalni ali nacionalni ravni )
* socialni partner ali drugi predstavnik delovnega življenja vključno z Gospodarsko zbornico, obrtno / strokovnimi združenji in sindikati
* raziskovalni inštituti
* fundacije
* šolski / inštitutski / izobraževalni centri
* neprofitne organizacije in združenja , nevladne organizacije
* organi, ki zagotavljajo poklicno svetovanje , strokovno svetovanje in informacijske storitev .

**Študenti ne smejo opravljati mobilnosti v državi svojega stalnega bivališča.**

Naslednje vrste organizacij **niso upravičene kot organizacije gostiteljice**:

- institucije EU in druga telesa EU vključujoč specializirane agencije. Razširjen seznam le-teh je

dosegljiv na spletni strani: <http://europa.eu/about-eu/institutions-bodies/index_en.htm>

- organizacije, ki vodijo programe EU (z namenom preprečiti morebiten konflikt interesov in /ali

dvojno financiranje);

**4. MERILA ZA IZBOR PRIJAVITELJEV IN NAČIN IZBIRE**

**4.1. Merila za ocenjevanje vlog**

* portfolio študenta/ke (od 0 do 10 točk),
* motivacijsko pismo (od 0 do 10 točk),
* aktivna udeležba pri študijskem procesu (od 0 do 10 točk),
* prednost imajo študentje višjih letnikov in študentje *tutorji* (od 0 do 4 točke).

**4.2. Postopek ocenjevanja vlog**

Pisarna za mednarodno in raziskovalno dejavnost pregleda prispele prijave na Razpis in jih posreduje komisiji, ki jo sestavljajo predstojniki oddelkov, Erasmus+ koordinator in vodja referata. Komisija prijave pregleda in naredi izbor. Izbrani študentje prejmejo sklep o izboru za Erasmus+ študijsko izmenjavo in natančna nadaljnja navodila (po elektronski pošti). Izbor Erasmus+ študentov opravi matična institucija na pravičen, transparenten in koherenten način. Izbor kandidatov bo potekal tudi v skladu s Pravilnikom o med-univerzitetni mobilnosti študentov.

**5. FINANČNA DOTACIJA**

Nacionalna agencija (Center RS za mobilnost in evropske programe izobraževanja in usposabljanja – CMEPIUS) bo na podlagi odobrenih sredstev Evropske Komisije in na podlagi prejetih prijav Fakulteti za dizajn odobrila sredstva.

Študent programa Erasmus+ ni samodejno upravičen do Erasmus+ finančne pomoči.

Finančna pomoč Erasmus+ sofinancira stroške praktičnega usposabljanja v tujini in ne pokrije stroškov v celoti.

Finančna pomoč je lahko odobrena samo za določen čas praktičnega usposabljanja v tujini, ki je opredeljen v Pogodbi o dodelitvi finančne pomoči v okviru programa Erasmus+ (ki jo študent podpiše po oddaji prijavne dokumentacije) in je v okviru najkrajšega oziroma najdaljšega obdobja po tem javnem razpisu.

Študent, ki odhaja v tujino, še naprej prejema celoten znesek morebitne nacionalne štipendije.

Število razpoložljivih mest, višina mesečne finančne pomoči in število odobrenih mesecev na posameznega študenta so odvisni od višine odobrenih sredstev s strani Nacionalne agencije.

Če odobrena sredstva ne bodo zadoščala za celotno število prijavljenih mesecev praktičnega usposabljanja v tujini, bo FD znižala število mesecev sofinanciranja.

Pravice, obveznosti in odgovornosti študentov pri dodelitvi finančne pomoči bodo konkretneje opredeljene v Pogodbi o finančni pomoči, ki jo mora študent s FD skleniti pred odhodom na praktično usposabljanje v tujini.

**6. NAČIN PRIJAVE IN ROK ZA ODDAJO VLOG**

Študent, ki želi oditi na študij v tujino kot »Erasmus+ študent«, izpolni **prijavni obrazec** in ga skupaj z ostalo zahtevano dokumentacijo, natančneje opisano pod točko 3.2. tega razpisa, odda **do 1.11.2016**, odda v Pisarno za mednarodno in raziskovalno dejavnost FD**. Nepopolne prijave in prijave oddane po predpisanem roku za oddajo, ne bodo obravnavane.**

Več informacij lahko zainteresirani dobijo pri Erasmus+ institucionalnem koordinatorju na FD, ge. Almini Duraković ([almina.durakovic@fd.si](mailto:almina.durakovic@fd.si)).

Na podlagi prejetih prijav FD izvede izbirni postopek in študenta obvesti s sklepom o izboru. Vsi izbrani študenti bodo imeli možnost zaprositi za finančno pomoč Erasmus+.

**6. OBVEŠČANJE O IZBORU**

O izboru bodo študenti obveščeni s sklepom sklepom o izboru, ki ga izda FD.

**7. UGOVOR**

Prijavitelji lahko vloži morebitne ugovore zoper sklepov o izboru pri pristojni Komisiji v roku 8 dni od vročitve sklepa o izboru. Komisija s sklepom odloči o razrešitvi ugovorov. Vloženi ugovor ne zadrži podpisa pogodb z izbranimi prijavitelji. V ugovoru morajo biti v pisni obrazložitvi natančno opredeljeni razlogi, zaradi katerih je ugovor vložen. Predmet ugovora ne morejo biti pogoji za prijave študentov in postavljena merila za ocenjevanje vlog.

**8. RAZPISNA DOKUMENTACIJA**

Razpisna dokumentacija je na voljo na spletnem naslovu FD: http://www.fd.si/mednarodna-dejavnost/Erasmus+/

Trzin, dne 29.9.2016

Almina Duraković, mag.diz.

Erasmus+ Institucionalni koordinator